കസ്തൂരി രംഗന് റിപ്പോര്ട്ട് പാരിസ്ഥിതിക ദുര്ബല പ്രദേശങ്ങള് നിര്ണയിക്കുന്നതില് വനം വകുപ്പ് ഉദ്യോഗസ്ഥര്ക്ക് അമിതാധികാരം നല്കാനുള്ള നീക്കം ഉപേക്ഷിക്കണം : നാഷണലിസ്റ്റ് കിസാന് സഭ സംസ്ഥാന കമ്മറ്റി കൊച്ചി : കസ്തൂരി രംഗന് റിപ്പോര്ട്ട് നടപ്പാക്കുന്നതിന്റെ ഭാഗമായി പാരിസ്ഥിതിക ദുര്ബല പ്രദേശങ്ങള് നിര്ണയിക്കുന്നതില് വനം വകുപ്പ് ഉദ്യോഗസ്ഥര്ക്ക് അമിതാധികാരം നല്കാനുള്ള നീക്കം ഉപേക്ഷിക്കണമെന്ന് നാഷണലിസ്റ്റ് കിസാന് സഭ സംസ്ഥാന കമ്മറ്റി യോഗം ശക്തമായി ആവശ്യപ്പെട്ടു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം പരിസ്ഥിതി ലോല പ്രദേശമായി പ്രഖ്യാപിച്ച ഇടങ്ങളില് ജനപങ്കാളിത്തമില്ലാതെ ഉദ്യോഗസ്ഥ ഭരണം വരാനിത് കാരണമാവും. എന്തും ചെയ്യാനുള്ള വിവേചനാധികാരം ഡി.എഫ്.ഒ തലത്തിലുള്ള ഉദ്യോഗസ്ഥര്ക്ക് നല്കാനാണ് നീക്കം. മനുഷ്യജീവനും സ്വത്തിനും ഒരു വിലയുമില്ലാത്ത അവസ്ഥയാണിവിടെ. കാട്ടു മൃഗ ശല്യങ്ങളും മറ്റു ബുദ്ധിമുട്ടുകളും കാരണം കൃഷി ചെയ്യാനും ജീവിക്കാനും കഴിയാതെ മലയോരത്തു നിന്ന് ആളുകള് പലായനം ചെയ്യുകയാണ്. ബഫര് സോണില് നിന്ന് ആകാശാതിര്ത്തി പറഞ്ഞാണ് നിയന്ത്രണങ്ങള് നടപ്പാക്കുന്നത്. 650 കിലോമീറ്റര് നീളവും 65 കിലോമീറ്റര് വീതിയുമുള്ള ഈ കൊച്ചു സംസ്ഥാനത്ത് ആകാശാതിര്ത്തി പറഞ്ഞുള്ള ഇത്തരം നടപടികള് പ്രായോഗികമാണോ എന്ന് ആദ്യം ചിന്തിക്കേണ്ടതുണ്ട്. കാട്ടു മൃഗങ്ങള് ജനവാസ കേന്ദ്രങ്ങളിലേക്കിറങ്ങുന്നത് വ്യാപാകമാവുകയാണ്. ഒട്ടേറെ കര്ഷകരെ കാട്ടാനകളും വന്യമൃഗങ്ങളും കൊന്നൊടുക്കുന്നു. വ്യാപകമായകൃഷി നാശവും ഇവ സൃഷ്ടിക്കുന്നു. കൊടും കാട്ടില് കഴിയേണ്ട ആനകള് സംരക്ഷിത വനമേഖലയും, ബഫര് സോണും, ടൂറിസ്റ്റ് സോണും കടന്ന് ജനവാസ കേന്ദ്രങ്ങളിലേക്ക് കടന്നു വരുന്നതിനെക്കുറിച്ച് വനം വകുപ്പിന് ആധിയൊന്നുമില്ല. അതു തടയാന് അവര് നടപടികളുമെടുക്കുന്നില്ല. ആനകളെ കൊടു കാട്ടിലേക്ക് ശാസ്ത്രീയ മാര്ഗ്ഗങ്ങളുപയോഗിച്ച് മാറ്റുകയും അവയ്ക്ക് വേണ്ട തീറ്റ അവിടെ ഉറപ്പാക്കുകയും വേണം. വന്യമൃഗങ്ങളില് നിന്ന് കര്ഷകരെ രക്ഷിക്കാന് ഇതര സംസ്ഥാനങ്ങളില് സ്വീകരിച്ച മാര്ഗ്ഗങ്ങള് കേരളത്തിലും നടപ്പാക്കണം. കുരങ്ങുകളെ വന്ധ്യംകരിച്ച് വംശ വര്ധനവ് തടഞ്ഞ് അവയുടെ ശല്യം നിയന്ത്രിക്കണം. കാട്ടു പന്നികളാണ് മറ്റൊരു ഭീഷണി. ഇവ കൂട്ടത്തോടെയിറങ്ങി വ്യാപക കൃഷി നാശം ഉണ്ടാക്കുന്നു. കാട്ടു പന്നികളെ ക്ഷുദ്രജീവികളായി കണക്കാക്കി നശിപ്പിക്കാന് ഉത്തരവു പുറപ്പെടുവിക്കണം.എന്നാല് അതിന് സര്ക്കാര് തയ്യറാവുന്നില്ല. കര്ഷകരുടെ രക്ഷക്കായികോടതി പുറപ്പെടുവിച്ച നിര്ദ്ദേശങ്ങളും സര്ക്കാര് വിസ്മരിക്കുന്നു. കാട്ടു പന്നികള് നശിപ്പിച്ച വിളകള്ക്ക് മൂല്യ നിര്ണയം നടത്തി മുഴുവന് തുകയും കര്ഷകര്ക്ക് നല്കണം. ഒപ്പം കാട്ടു പന്നികളെ ആക്രമിച്ചു എന്ന പേരില് വനം വകുപ്പ് ചാര്ജ് ചെയ്തിട്ടുള്ള കോസുകള് പിന്വലിച്ച് തടവില് കഴിയുന്ന കര്ഷകരെ നിരുപാധികം വിട്ടയക്കണം. വിവാദ കാര്ഷിക നിയമങ്ങള് പിന്വലിക്കണമെന്നാവശ്യപ്പെട്ടുകൊണ്ട് നടക്കുന്ന സമരത്തിന് യോഗം പൂര്ണ്ണ പിന്തുണ പ്രഖ്യാപിച്ചു. ഭൂമി തരംമാറ്റം പോലുള്ള കാര്യങ്ങളില് കര്ഷകരുമായി ചര്ച്ച നടത്തി അഭിപ്രായ സമന്വയത്തിലൂടെ മാത്രമേ ഉത്തരവിറക്കാവൂവെന്നും യോഗം അഭിപ്രായപ്പെട്ടു. എറണാകുളം എന്.സി.പി മേഖലാ ഓഫീസില് ചേര്ന്ന നാഷണലിസ്റ്റ് കിസാന് സഭ സംസ്ഥാന കമ്മറ്റി യോഗം എന്.സി.പി സംസ്ഥാന ജനറല് സെക്രട്ടറി മാത്യൂസ് ജോര്ജ് ഉദ്ഘാടനം ചെയ്തു. സംസ്ഥാന ചെയര്മാന് പി.എം. ജോസഫ് മാസ്റ്റര് അധ്യക്ഷത വഹിച്ചു. എന്.സി.പി സംസ്ഥാന ജനറല് സെക്രട്ടറി വി.ജി. രവീന്ദ്രന്, നാഷണലിസ്റ്റ് കിസാന് സഭ അഖിലേന്ത്യ ജനറല് സെക്രട്ടറി എം. ജെ ഉമ്മന് എന്നിവര് സംസാരിച്ചു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read കെ.സുധാകരനെ കെ.പി.സി.സി അധ്യക്ഷനായി ഹൈക്കമാന്ഡ് നിയമിച്ചതില് കണ്ണൂരില് പ്രതിഷേധം ശക്തം : മുന് കെ.പി സി.സി സെക്രട്ടറി എന്.സി.പി യില് ചേര്ന്നു എ കെ ശശീന്ദ്രനെതിരായ ഫോണ് വിളി വിവാദം എന്സിപി ഇന്ന് യോഗം ചേരും കുണ്ടറ പീഡന പരാതിയില് പാര്ട്ടി നേതാക്കള്ക്കെതിരെ നടപടിയുമായി എന് സി പി തുടര്ന്ന് ക്ലെമന്റ് മാത്യു റിപ്പോര്ട്ടും സംസ്ഥാന ജനറല് സെക്രട്ടറി ജോഫിന് ജെയിംസ് പ്രമേയവും അവതരിപ്പിച്ചു. തുടര്ന്ന് നടന്ന ചര്ച്ചയില് രാജു തെക്കന്, ഒ.ഡി. തോമസ്, സുന്ദരേശന് വൈദ്യര്, സിനോജ് വെള്ളാടി, സി.എ. ജോയ്, ടി. പി. സതീശന്, ബിജു പത്തനംതിട്ട, ജോയ് ഉപ്പാണി, ജിയോ തോമസ്, സണ്ണി മാത്യു, മനോജ്.കെ.ജോര്ജ്, ശ്രീനിവാസന് മാറോളി, ശിവപ്രസാദ് കണ്ണൂര്, ബിജു ഗീവര്ഗീസ്, ജിജോ തോമസ്, സി.പി അബ്ദു റഹ്മാന് എന്നിവര് ചര്ച്ചയില് പങ്കെടുത്തു. കിസാന് സഭ എറണാകുളം ജില്ലാ പ്രസിഡന്റ് പാപ്പച്ചന് മാസ്റ്റര് സ്വാഗതം രാജു തെക്കന് നന്ദിയും പറഞ്ഞു.